tomron87/hebrew-wikipedia-sentences-corpus huggingface dataset:
בפרט, היא הגנה על זכויותיהם של עסקים קטנים ובינוניים.
ב-13 בדצמבר 2017 הודיע מנהיג מפלגת הרפורמה האנו פבקור כי לא יתמודד בבחירות להנהגת המפלגה הצפויות להתקיים בינואר 2018 והציע לקאלאס להתמודד במקומו.
לאחר ששקלה את ההצעה, הודיעה קאלאס ב-15 בדצמבר 2017 כי תסכים להזמנתו להתמודד בבחירות להנהגה המקומית.
ב-3 במרץ 2019 זכתה המפלגה בראשות קאלאס בבחירות הכלליות עם 29 אחוזים מהקולות, כאשר מפלגת המרכז האסטונית קיבלה 23 אחוזים, אך לא הוקמה קואליציה בראשותה.
ב-25 בינואר 2021, לאחר התפטרותו של יורי רטס מתפקיד ראש הממשלה, הקימה קאלאס קואליציה בראשות מפלגת הרפורמה עם מפלגת המרכז, ובכך נעשתה לאישה הראשונה המכהנת כראש ממשלה באסטוניה, ובכך גם הפכה אסטוניה למדינה הראשונה בעולם בה גם הנשיאה, קרסטי קליולאיד, וגם ראש הממשלה, קאלאס, הן נשים.
בזמן הפלישה הרוסית לאוקראינה ב-2022 אמרה בריאיון לאתר "וואלה" כי ממשלת ישראל צריכה לצאת נגד נשיא רוסיה ולדימיר פוטין על כך שהוא פוגע בזכר הסבל שעברו היהודים בשואה כשהוא מדבר על "סילוק הנאציזם" מאוקראינה.
לאחר הבחירות הכלליות במרץ 2023, זכתה המפלגה בראשותה ב-31.4% מהקולות.
ביוני 2023 הפרלמנט האסטוני אישר הכרה בנישואי להט"ב.
הדבר התרחש חודשיים לאחר הקמת הממשלה הליברלית החדשה תחת קאלאס, והיא התחייבה כי החקיקה תיכנס לתוקפה ב-2024. אסטוניה היא הראשונה במדינות הבלטיות המאשרת נישואין חד-מיניים.
קאלאס התייצבה בראש המחנה הקורא להפסיק את הקשרים העסקיים עם רוסיה בעקבות פלישתה לאוקראינה.
באוגוסט 2023 התברר כי חברת תובלה השייכת חלקית לבעלה של קאלאס, המשיכה בסחר עם רוסיה גם אחרי פרוץ המלחמה באוקראינה, והרוויחה כ־1.5 מיליון אירו מכך עד כה.
יתרה מכך, התברר כי קאלאס עצמה הלוותה כ־350 אלף אירו לחברה שבה שולט בעלה, ובאמצעותה הוא מחזיק כרבע ממניות.
קאלאס אמרה בתגובה כי "לא ידעה מאומה" על הסחר הנמשך.
ביולי 2024 התפטרה קאלאס מראשות ממשלת אסטוניה, לקראת מינויה לנציגה העליונה של האיחוד לענייני חוץ ומדיניות ביטחון.
קאלאס נולדה בטאלין ב-18 ביוני 1977. היא בתו של סים קאלאס , שכיהן כראש הממשלה ה-14 של אסטוניה וכנציב אירופי.
סבא רבא של קאלאס היה אדוארד אלבר, ממייסדי הרפובליקה של אסטוניה ב-24 בפברואר 1918, והמנהל הראשי של משטרת אסטוניה מ-1918 עד 24 במאי 1919.
קאלאס סיימה את לימודיה באוניברסיטת טרטו בשנת 1999 עם תואר ראשון במשפטים.
משנת 2007 למדה בבית הספר למנהל עסקים באסטוניה, בו קיבלה תואר EMBA (תואר שני במנהל עסקים) בכלכלה בשנת 2010.
קאלאס נשואה ויש לה שלושה ילדים.
בנוסף לאסטונית, היא דוברת אנגלית, רוסית וצרפתית.
קאי מרטינז ג'ונס הוא כדורסלן בהאמי, המשחק בעמדת הסנטר באנדולו אפס
ג'ונס נולד בנסאו, איי בהאמה, ועבר לארצות הברית כשהיה בן 11. לפני התיכון הוא חזר לאיי בהאמה על מנת להמשיך את הקריירה כקופץ לרוחק.
בגיל 15, ג'ונס החל לשחק כדורסל מאורגן בפעם הראשונה שלו, לאחר שנחשף לספורט בעקבות קפיצת גובה.
בקיץ 2017, השתתף ג'ונס במחנה כדורסל ללא גבולות אשר התקיים על ידי ליגת ה-NBA בנסאו.
באותה שנה, ג'ונס נכח עם הבחירה הראשונה בדראפט ה-NBA 2018 דיאנדרה אייטון, כשביקרו בעיר מולדתם, נסאו.
כתוצאה מכך, ג'ונס קיבל השראה לשחק כדורסל בארצות הברית.
בשנת 2017, ג'ונס החל לשחק בתיכון כריסטיאן באורלנדו, פלורידה.
ג'ונס שיחק בקבוצה עם נסיר ליטל וג'יי ווקר ועזר להם לזכות באליפות.
בקיץ 2018, ג'ונס השתתף במחנה ה-NBA העולמי בטרוויזו, איטליה.
בתום עונתו האחרונה בתיכונים, זכה ג'ונס באליפות שנייה.
ב-15 באוקטובר 2018, התחייב ג'ונס לאוניברסיטת טקסס באוסטין.
המאמן שאקה סמארט אמר כי לג'ונס היה את מוסר העבודה הגדול ביותר מכל השחקנים שאימן.
למרות זאת, ג'ונס התקשה להרוויח זמן משחק בעונתו הראשונה.
בהדרגה הוא ראה זמן משחק רב יותר, כשב-30 בנובמבר הוא סיים עם 8 נקודות ב-4 מ-5 מהשדה ב-10 דקות בלבד בניצחון מכללתו 71–73 על אוניברסיטת מדינת מקנייז.
בתום עונתו הראשונה, ג'ונס רשם 3.6 נקודות ו-3.2 ריבאונדים בממוצע למשחק.
ב-24 במרץ 2021, ג'ונס הכריז על התמודדות בדראפט ה-NBA 2021, שם נבחר בבחירה ה-19 על ידי הניו יורק ניקס וישר הועבר בטרייד לשארלוט הורנטס.
במרץ 2024 חתם בדלאוור בלו קואוטס מה-G ליג.
באפריל 2024 חתם בלוס אנג'לס קליפרס עד לסוף העונה.
קאיו ז'ורז'ה פינטו ראמוס (בפורטוגזית: Kaio Jorge Pinto Ramos; נולד ב-24 בינואר 2002 באולינדה שבברזיל) הוא כדורגלן ברזילאי, המשחק בעמדת החלוץ בקבוצת קרוזיירו.
ז'ורז'ה גדל במחלקת הנוער של סנטוס מליגת העל הברזילאית.
ב-30 בספטמבר 2018 ערך ז'ורז'ה את הופעת הבכורה שלו בקבוצה הבוגרת של המועדון, בניצחון 1-0 על אתלטיקו פרנאאנסה במסגרת המחזור ה-27 בליגה.
בסך הכל ערך ז'ורז'ה 60 הופעות ליגה במדי המועדון, בהן הבקיע שמונה שערים.
ב-17 באוגוסט 2021 חתם ז'ורז'ה ביובנטוס מהסרייה א'.
ב-2 באוקטובר ערך את הופעתו הבכורה בקבוצה בניצחון 1-0 על טורינו.
ב-29 באוגוסט 2023 הושאל לפרוזינונה לעונה אחת.
קאיה היא העיר החמישית בגודלה בבורקינה פאסו.
היא נמצאת במחוז מרכז-צפון ומשמשת כעיר הבירה שלו.
העיר ממוקמת כ-90 קילומטרים צפונית-מזרחית לעיר הבירה ואגאדוגו וכ-150 קילומטרים דרומית-מזרחית לוואיגויה.
סוג האקלים בעיר הוא צחיח למחצה.
הטמפרטורות בה גבוהות במשך מרבית ימות השנה ורוב הגשמים יורדים בחודשים יוני–ספטמבר.
כמות המשקעים הממוצעת היא כ-430 מילימטרים.
בעיר קיים מסלול טיסה לא סלול.
היא מחוברת לעיר הבירה ואגאדוגו במסילת רכבת, אך היא אינה פעילה.
העיר נמצאת על צומת דרכים ולכן עוברים בה כבישים המחברים אותה עם מספר ערים כמו ואגאדוגו, ואיגויה ופאדה נגורמה.
בעיר קיימים בית ספר ומכללה לבנות.
קאי לווינס הוא שחקן אוסטרלי.
לווינס נולד בסידני, ניו סאות' ויילס, אוסטרליה.
בשנת 2011 שיחק בסדרת הטלוויזיה האוסטרלית "Wild Boys".
בשנת 2013 שיחק בשלושה פרקים בעונתה הראשונה של קומדיית הטלוויזיה האוסטרלית "The Elegant Gentleman's Guide to Knife Fighting".
לווינס שיחק בכמה סרטים קצרים.
בשנת 2017 שיחק בפרק של הסדרה "Pulse".
שנה לאר מכן שיחק בסרט הקולנוע "סלסט" .
בשנת 2020 שיחק בסרט הקולנוע "Moon Rock for Monday" בו כיכב ג'ורג' פולאר.
בשנת 2021 לוהק לווינס לתפקיד ראשי של ארי גיבסון בסדרת הטלוויזיה "הקיץ של סאמר" המשודרת בנטפליקס.
בספטמבר 2022 פורסם כי לווינס ישחק בתפקיד ראשי גם בעונתה השנייה של הסדרה.
+שנהסרטתפקידהערות2018Celesteג'ק הצעיר2021Moon Rock for Mondayסטיב
+שנהסדרהתפקידהערות2011Wild Boysטום בארט7 פרקים2013The Elegant Gentleman's Guide to Knife Fightingג'ייסון / דמויות שונות3 פרקים2014Carlottaריצ'רדסרט טלוויזיה של ABC2017Pulseריבר קאדלפרק: "#1.5"2022שאגה (אנ')טודפרק: "The Woman Who Ate Photographs"The Twelveרובי לוסון הצעיר2 פרקים2022–2023הקיץ של סאמרארי גיבסוןתפקיד ראשי (2 עונות); 18 פרקים
קאי זכארי פרלאדו סוטו הוא כדורסלן פיליפיני המשחק בעמדת הסנטר בהירושימה דרגונפלייס היפנית.
סוטו נולד בלאס פיניאס שבמטרופולין מנילה, לאב שהיה כדורסלן בעברו.
הוא החל לשחק כדורסל בתיכונים מקומיים, ובמרץ 2019 עבר לארצות הברית בניסיון לקדם את הקריירה שלו.
ב-13 במאי 2020 חתם בג'י ליג איגנייט מליגת הפיתוח של ה-NBA.
הוא היה אמור להצטרף לסגל הקבוצה לקראת משחקיה ב"בועה" מיוחדת שסודרה עבורה בשל מגפת הקורונה, אך בפברואר 2021 נחתך מהקבוצה לפני ששיחק במדיה משחק רשמי, לאחר שהעדיף לייצג את נבחרת הפיליפינים במוקדמות אליפות אסיה 2022 בעת שמשחקים אלו נקבעו על תאריכי פתיחת הליגה.
ב-21 באפריל 2021 חתם באדלייד 36' מליגת העל האוסטרלית, לאחר שלא התאפשר לו להתמודד בדראפט 2021 ב-NBA.
בעונתו הראשונה העמיד ממוצעים של 7.5 נקודות, 4.5 ריבאונדים ו-0.8 חסימות ב-15.3 דקות למשחק, ובעונתו השנייה העמיד ממוצעים של 6.8 נקודות, 4.5 ריבאונדים ו-0.8 חסימות ב-12.9 דקות למשחק.
ב-28 באפריל 2022 הודיע כי יתמודד בדראפט 2022 ב-NBA, אך לא נבחר ושב לאדלייד.
בפברואר 2023 עזב את אדלייד וחתם בהירושימה דרגונפלייס היפנית עד לתום העונה.
ב-18 במרץ 2023 רשם דאבל דאבל, עם 21 נקודות ו-12 ריבאונדים, בניצחון קבוצתו 90–72 על איבראקי רובוטס.
ב-24 במאי האריך את חוזהו בקבוצה, כולל סעיף יציאה ל-NBA.
ב-23 ביוני 2023 הוזמן על ידי אורלנדו מג'יק לליגת הקיץ של ה-NBA, ובהופעת הבכורה שלו בטורניר, נגד פורטלנד טרייל בלייזרס, רשם שש נקודות, ארבעה ריבאונדים ושלוש חסימות ב-13 דקות משחק, אך נפצע בגבו במשחק הבא ולא שיחק יותר בטורניר.
סוטו מייצג את נבחרת הפיליפינים בכדורסל.
ב-2017 ייצג את נבחרת הפיליפינים באליפות דרום-מזרח אסיה עד גיל 16, העמיד ממוצעים של 16.8 נקודות, 8.5 ריבאונדים ושלוש חסימות למשחק, והוביל את קבוצתו לזכייה במדליית הזהב.
באפריל 2018 ייצג את הפיליפינים באליפות אסיה עד גיל 16, הוביל את קבוצתו למקום הרביעי עם ממוצעים של 16.8 נקודות, 13.5 ריבאונדים ו-2.5 חסימות למשחק, ואף סיים את הטורניר כשחקן המוביל בריבאונדים, בחסימות ובמדד יעילות.
הוא רשם 28 נקודות, 21 ריבאונדים ושלוש חסימות בניצחון ברבע הגמר על יפן, ורשם 26 נקודות, 21 ריבאונדים ושש חסימות בהפסד בחצי הגמר לסין.
קאיו אנריקה אוליביירה סילבה (בפורטוגזית: Caio Henrique Oliveira Silva; נולד ב-31 ביולי 1997), הידוע בשם קאיו אנריקה, הוא כדורגלן ברזילאי המשחק כמגן שמאלי או כקיצוני במונקו מליגת העל הצרפתית ובנבחרת ברזיל.
קאיו אנריקה נולד בסנטוס, סאו פאולו.
הוא הצטרף למחלקת הנוער של סנטוס ב-2008, בגיל עשר.
ב-1 בפברואר 2016, הוא נמכר לאתלטיקו מדריד, מכיוון שהחוזה שלו עמד לפוג.
ב-3 באפריל 2018, קאיו חזר למולדתו לאחר שהסכים לעבור בהשאלה לפרנה מהסרייה אה הברזילאית, עד דצמבר.
הוא בילה את עונת 2019 בהשאלה בפלומיננסה, ערך 65 הופעות והבקיע פעמיים.
בינואר 2020 הוא הצטרף לגרמיו גם כן בהשאלה, וערך חמש הופעות בלבד עבור הקבוצה לפני הפסקת הכדורגל בברזיל עקב מגפת הקורונה.
ב-27 באוגוסט 2020, קאיו אנריקה הצטרף למונקו מהליגה הצרפתית, וחתם על חוזה לחמש שנים עם מועדון הנסיכות.
העונה שלו הייתה כל כך מוצלחת שהוא אף עורר את עניינן של פריז סן ז'רמן וברצלונה במהלך חלון ההעברות; למרות זאת, הוא החליט להישאר במונקו.
ב-6 באוגוסט 2021, במשחק הפתיחה של עונת 2021/2022, הוא בישל שער לגלסון מרטינס, שהבקיע את השער הראשון בליגה הצרפתית.
ב-26 בספטמבר, הוא בישל פעמיים לקפטן שלו ויסאם בן ידר ולקווין פולנד, בניצחון 1-3 על קלרמון פוט.
הוא שיחק את משחקו ה-50 עבור מונקו בתיקו 1-1 נגד ריאל סוסיאדד בליגה האירופית.
ב-3 באפריל 2022, הוא מסר את הבישול ה-10 שלו בעונה נגד מץ לניצחון 1-2 בחוץ.
קאיו אנריקה שיחק בנבחרות הנוער והצעירה של ברזיל.
בינואר 2021 הוא קיבל אזרחות ספרדית לאחר שנים של מגורים בספרד בתקופה ששיחק באתלטיקו מדריד, והביע עניין לייצג את נבחרת ספרד.
באוגוסט 2023, הוא זומן לראשונה לסגל נבחרת ברזיל הבוגרת על ידי המאמן הזמני פרננדו דיניז, לשני משחקי מוקדמות מונדיאל 2026 נגד בוליביה ופרו.
קאיו קאנדו קוריאה (בפורטוגזית: Caio Canedo Corrêa, בערבית: كايو كانيدو كوريا, בתעתיק מדויק: כאיו כאנידו כוריא; נולד ב-9 באוגוסט 1990 בוולטה רדונדה שבברזיל) הוא כדורגלן ברזילאי-אמירתי המשחק בעמדת החלוץ בקבוצת אל-וסל מליגת העל של איחוד האמירויות הערביות ובנבחרת איחוד האמירויות.
קאנדו שיחק בברזיל בקבוצות הבוגרות של בוטפוגו, פיגיירנסה, אינטרנסיונל וויטוריה מליגת העל הברזילאית.
בעונת הושאל קאנדו מאינטרנסיונל לאל-וסל מליגת העל של איחוד האמירויות הערביות, ולאחר שהבקיע 16 שערים ב-22 הופעות ליגה במדי המועדון במהלך תקופת ההשאלה, חתם על חוזה קבוע במועדון.
בסך הכל ערך 113 הופעות ליגה במדי המועדון, בהן הבקיע 66 שערים.
ב-1 ביולי 2019 חתם קאנדו באל-עין מליגת העל של איחוד האמירויות הערביות.
הוא ערך 70 הופעות ליגה במדי המועדון, בהן הבקיע 21 שערים.
ב-1 ביולי 2023 חזר קאנדו לאל-וסל.
בחודש ינואר 2020 קיבל קאנדו אזרחות אמירתית.
ב-12 בנובמבר 2020 ערך קאנדו את הופעת הבכורה שלו בנבחרת איחוד האמירויות הערביות, בניצחון 3-2 על נבחרת טג'יקיסטן במשחק ידידות.
ב-16 בנובמבר 2020 הבקיע את שער הבכורה שלו בנבחרת, בהפסד 3-1 מול נבחרת בחריין במשחק ידידות.
קאי פטר וֶגנר הוא פוליטיקאי גרמני אשר מכהן מאז ה-27 באפריל 2023 כראש עיריית ברלין מטעם המפלגה הנוצרית-דמוקרטית.
היה חבר בבונדסטאג הגרמני משנת 2005 עד 2021. מנובמבר 2021 עד אפריל 2023 היה חבר בבית הנבחרים של ברלין, שם כיהן כיושב ראש המפלגה הנוצרית-דמוקרטית בברלין ומנהיג האופוזיציה.
בנוסף, מתוקף תפקידו כמנהיג המפלגה בברלין הוא משמש כחבר מייעץ בדירקטוריון הפדרלי של מפלגתו.
וגנר נולד וגדל בשפנדאו שבברלין לאב פועל בניין ולאם מוכרת במכולת.
למד בתיכון האנס קארוסה בהאקנפלדה, אותו עזב ללא תעודת בגרות.
שירת בחיל האוויר הגרמני מ-1993 עד 1994 ולאחר מכן עבר התמחות כפקיד ביטוח, אותה השלים בשנת 1997. לאחר מכן עבד במכירות בחברת ביטוח עד שעבר לחברת בנייה בינונית ב-1999 כמנהל פרויקטים ביחסי ציבור, בין השנים 2001–2002 היה חבר בצוות הנהלת החברה.
מ-2017 עד 2020 שימש כנשיא כבוד של ארגון ההצלה DLRG בברלין.
וגנר הצטרף לתנועת הצעירים של מפלגות האיחוד בשנת 1989. הוא היה יושב ראש אגודת הסטודנטים בברלין בשנים 1990 עד 1992, יושב ראש תנועת הצעירים של המפלגה בשכונת שפנדאו מ-1994 עד 1997, סגן היושב ראש של התנועה בברלין מ-1994 עד 1996, ויושב ראש התנועה בברלין מינואר 2000 עד מאי 2003.
בשנים 2000 עד 2002 כיהן גם כסגן יושב ראש המפלגה בברלין.
בוועידת המפלגה בברלין ב-2003, התמודד וגנר כמועמד לתפקיד המזכיר הכללי אך לא נבחר.
באפריל 2005 נבחר ליושב ראש התאחדות המחוזית של ה-CDU בשפנדאו.
מדצמבר 2011 עד דצמבר 2016 היה וגנר המזכיר הכללי של ה-CDU ברלין.
הוא התפטר באופן מפתיע מתפקידו כי לא רצה לעמוד בדרכה של מוניקה גריטרס.
יורשו בתפקיד היה שטפן אוורס.
מדצמבר 2017, כיהן שוב כסגן יושב ראש המפלגה בברלין עד ל-18 במאי 2019, אז החליף את מוניקה גריטרס בתפקיד היושב ראש.
באוקטובר 2020, הודיע וגנר על כוונתו להתמודד על תפקיד ראש עיריית ברלין בבחירות לפרלמנט ב-2021. בבחירות לבית הנבחרים הגיעה ה-CDU למקום השלישי עם 18.0 אחוזים, רק אחרי ה-SPD והירוקים, בעקבות כך כיהן וגנר כראש האופוזיציה.
בספטמבר 2023, נבחר וגנר מחדש ליושב ראש ה-CDU בברלין עם 94.7 אחוז מקולות הנציגים.
וגנר היה חבר במועצת מחוז שפנדאו בין השנים 1995–1999 וחבר בפרלמנט של ברלין מ-1999 עד אוקטובר 2005. כיהן כסגן יושב ראש הפרלמנט משנת 2001 וכדובר המדיניות הכלכלית של ה-CDU משנת 2003. משנת 2005 עד 2021 כיהן כחבר בבונדסטאג ומשנת 2009 עד 2021 כיהן כראש המפלגה האזורית של ברלין במפלגת האיחוד.
בבחירות הפדרליות של 2009, נכנס וגנר לבונדסטאג כמועמד ישיר למחוז הבחירה ברלין-שפנדאו-שרלוטנבורג צפון עם 36.4% מהקולות.
בבחירות הפדרליות של 2013 זכה וגנר גם במנדט הישיר למחוז הבחירה שלו ונכנס לבונדסטאג עם 39.2 אחוזים מהקולות.
וגנר היה בקדנציה זאת חבר בוועדה לאיכות הסביבה, שימור טבע, בניין ובטיחות גרעינית ונציב ערים גדולות של מפלגת האיחוד בבונדסטאג.
בבחירות הפדרליות ב-24 בספטמבר 2017, הוא הפסיד במחוז הבחירה שלו עם 30.9 אחוזים מהקולות לעומת סוון שולץ שקיבל 32.1 אחוזים מהקולות.
וגנר נכנס לבונדסטאג דרך רשימת המדינה.
בקדנציה זו כיהן וגנר כיושב ראש קבוצת העבודה של מפלגתו בנושא בנייה, דיור ופיתוח עירוני.
הוא גם היה חבר בוועדה לאיכות הסביבה, שימור הטבע ובטיחות גרעינית, וכן תת-חבר בוועדה לתחבורה ותשתיות דיגיטליות.
הבחירות לבית הנבחרים של ברלין ב-2021 ו-2023
בבחירות לבית הנבחרים של ברלין בספטמבר 2021, שהוכרזו לאחר מכן כבלתי חוקיות, התמודד וגנר כמועמד הראשי של CDU ברלין.
בסופו של דבר, המפלגה קיבלה 18.0 אחוזים מהקולות והגיעה למקום השלישי אחרי ה-SPD והירוקים.
עם זאת, וגנר זכה במנדט הישיר במחוז הבחירה שפנדאו 5 עם 36.5 אחוזים ונכנס לבית הנבחרים ב-4 בנובמבר 2021. לאחר שבורקרד דרגר הפסיד באופן מפתיע במחוז הבחירה שלו, ונגנר ירש אותו כראש המפלגה ב-30 בספטמבר 2021.
וגנר התמודד שוב כמועמד הראשי של מפלגתו לבחירות החוזרות לבית הנבחרים בברלין ב-2023 והוביל את ה-CDU לניצחון עם 28.2 אחוזים, מה שהפך אותה למפלגה החזקה בבית הנבחרים.
הוא זכה במחוז הבחירה שלו עם 46.9 אחוזים, הרבה לפני מועמד ה-SPD אובה ציזק, ונבחר מחדש לפרלמנט של ברלין.
שם הוא נבחר מחדש כראש ה-CDU ארבעה ימים לאחר הבחירות.
בבחירות ב-12 בפברואר 2023, הפכה ה-CDU בראשות וגנר למפלגה הגדולה עם 28.2 אחוזים, לראשונה מזה 24 שנים.
כתוצאה מכך, ערך וגנר שיחות גישוש עם ה-SPD ועם הירוקים במטרה להקים "קואליציה ברלינאית".
ב-1 במרץ 2023, להפתעת שותפיה לממשלה דאז, הירוקים והשמאל, המליצה פרנציסקה גיפיי לדירקטוריון המנהלים של ה-SPD להתחיל במשא ומתן קואליציוני עם ה-CDU.
הממשלה הוקמה לבסוף ב-27 באפריל 2023 וזו הייתה הממשלה השנייה ברציפות בה מכהנות יותר נשים מאשר גברים.
בפברואר 2024, לאחר טבח שבעה באוקטובר, הגיע וגנר לביקור הזדהות במדינה.
בנוסף לזאת, דגל ישראל נתלה על בניין העירייה מאז המתקפה למשך למעלה מחצי שנה.
ב-7 באוקטובר 2024, הודיע כי הדגל שוב יתנוסס על בניין עיריית ברלין עד להשבת כל החטופים והחטופות.
וגנר הוא פרוטסטנטי, גרוש ואב לשלושה ילדים.
יש לו ילד אחד מאשתו הראשונה.
בדצמבר 2023 הוא נפרד ממדענית המדינה קתלין קנטר, ממנה יש לו שני ילדים.
בינואר 2024, הוא הודיע שהוא נמצא במערכת יחסים עם קתרינה גינתר-ווינש, שרת החינוך בעיריית ברלין וחברת מפלגתו, מאז סתיו 2023.
קאי ברדבורי (באנגלית": Kai Bradbury ; נולד 9 בינואר 1994) הוא שחקן קנדי.
ברדבורי נולד ב-9 בינואר 1994 בוונקובר.
הוא ממוצא סקוטי דרך אביו ואמו היא ממוצא יפני.
בזמן לימודיו בתיכון התנסה במשחק.
לאחר מכן הגיעו שיחק בפסטיבלי הפרינג' הבינלאומיים של ונקובר ואדינבורו.
הוא למד בתיאטרון המוזיקלי של אוניברסיטת קפילנו.
תפקידו הראשון היה בסדרת הטלוויזיה "האיש במצודה הרמה.
לאחר מכן הגיעו מספר תפקידים אפיזודיים בסדרות טלוויזיה שונות בקנדה ובארצות הברית וכן תפקידי משנה בסרטים.
בשנת 2019 ברדבורי הופיע בתפקיד ראשי בסדרת הטלוויזיה Warigami בתפקיד וינסנט אוהאטה.
בשנת 2020, שיחק בסדרת הטלוויזיה "מולדת: פורט סאלם".
בשנת 2021 החל לשחק בתפקיד של דני קאטלר בסדרת הטלוויזיה וירג'ין ריבר.
בשנת 2022 הוא הופיע בסדרות הטלוויזיה "מי מפחד מהחושך?
קאי קרלו סנאט השלישי הוא סטרימר ויוטיובר אמריקאי.
ידוע בעיקר בזכות השידורים החיים והתוכן הקומי שמעלה לערוץ היוטיוב שלו.
נכון לאוגוסט 2024, הוא מדורג במקום ה-5 בדירוג העוקבים בטוויץ', עם 13 מיליון עוקבים וסטרימר.
סנאט נולד להורים מהאיים הקריביים: אימו מטרינידד וטובגו, ואביו מהאיטי.
אימו של סנאט גידלה אותו, יחד עם שלושת אחיו הנוספים: אחות תאומה בשם קאיה, אח גדול בשם דבונטה ואח צעיר בשם קלאל.
סנאט למד באקדמיית פרדריק דאגלס.
הוא סיים את בית הספר התיכון ב-2019, ולאחר מכן, החל ללמוד באוניברסיטת המדינה של ניו יורק במוריסוויל, ב-27 באוגוסט 2019, כדי ללמוד מינהל עסקים.
בסופו של דבר, הוא נשר בשנת 2020, עקב המאבק בעמידה בקצב הלימודים ויצירת תוכן.
סנאט העלה את סרטון היוטיוב הראשון שלו ב-13 בינואר 2018, והחל ליצור סרטונים סביב מתיחות ואתגרים.
הוא הצטרף לקבוצת YouTube AMP, והתחיל להופיע באופן קבוע בסרטונים של הערוץ.
הוא החל לשדר בטוויץ' בפברואר 2021 לאחר שפרש מיוטיוב.
בשנת 2022, סנאט החל להזמין אורחים מפורסמים לשידוריו; כולל בובי שמורדה, ליל בייבי ו-21 Savage, שעזר לו לקבל את מספר הצופים הגבוה ביותר שלו באותה התקופה: 283,245 צופים בשידור חי.
ב-8 במאי 2022, הוציא סנאט את סינגל הבכורה שלו "Bustdown Rollie Avalanche" עם הראפר NLE Choppa.
לסנאט היה תפקיד משחק בטריילר לסינגל "Distraction" של פולו ג'י מיוני 2022.
באוקטובר 2022, סנאט היה מועמד לפרסי הסטרימי ה-12 בקטגוריות "פריצת השנה" ו"סטרימר השנה", וזכה ב"סטרימר השנה" בדצמבר.
2023: סאבאת'ון והחסימה הזמנית מטוויץ'
ב-31 בינואר 2023, החל סנאט בסאבאתון (Subathon: שידור חי מוגבל בזמן, בו כל מנוי שנרשם לערוץ מוסיף דקה לזמן השידור) שנמשך כחודש.
ב-28 בפברואר 2023, הפך לסטרימר הטוויץ בעל כמות הרשומים הגדולה ביותר בכל הזמנים, והגיע ל-306,621 רשומים בשיא.
במרץ 2023, דווח כי סנאט מרוויח כ-23.2 אלף דולר בחודש משידורי השינה שלו (שידורים בו נראה ישן), מה שהביא להכנסה שנתית של כ-285 אלף דולר.
לפי האתר Streams Charts, שידורי השינה שלו צברו למעלה מ-5.6 מיליון שעות צפייה, מה שמציג את מעורבות הצופים המשמעותית במהלך השידורים הללו.
ב-11 במרץ 2023, סנאט זכה ב"סטרימר השנה" בטקס פרסי הסטרימר לשנת 2023.
ב-17 באפריל 2023, סנאט הושעה זמנית מטוויץ' מסיבות שלא פורסמו, אם כי בסופו של דבר חזר, כאשר בתחילה הוא ציין זאת כחסימה שנקבעה בטעות.
במאי 2023, סנאט הכריז על מופע בשידור חי יחד עם יוצר התוכן IShowSpeed בבלעדיות באתר ראמבל, בשם "Kai 'N Speed Show".
בספטמבר 2023, סנאט הופיע בקליפ לסינגל "Fan" של אופסט לצד פאנום.
בחודש לאחר מכן, הוא ערך את הופעת הבכורה שלו בבימוי הקליפ עם הראפר האמריקאי א בוגי ויט דה הודי.
ב-14 בדצמבר 2023, הופיעה ניקי מינאז' בשידור של סנאט, מה ששבר את שיא הצפייה הקודם שלו ב-40,000 צופים והביא ל-348,593 צופים בשידור חי.
מהומה בכיכר יוניון - 2023
ב-4 באוגוסט 2023, סנאט הכריז על כך שמחלק קונסולות פלייסטיישן 5 וכרטיסי מתנה ביוניון סקוור, מנהטן עם הסטרימר Fanum.
אלפי צופיו הופיעו באירוע המאולתר, שעד מהרה יצא מכלל שליטה והתפתח למהומה.
משטרת ניו יורק (NYPD) גייסה כוחות באזור כאשר קבוצה גדולה גדשה בסט ביי ובתי עסק אחרים באזור.
סנאט נעצר על ידי משטרת ניו יורק בגין הסתה להפרת סדר; המשטרה ביצעה גם 65 מעצרים נוספים.
מאוחר יותר, הוא הואשם על ידי משטרת ניו יורק בהתפרעות מדרגה ראשונה, הסתה להתפרעות והתכנסות בלתי חוקית.
מאוחר יותר, במאי 2024, התובע המחוזי של מנהטן, אלווין בראג, ביטל את ההאשמות נגד סנאט, דנזל דניס ומוקטאר דין, בתמורה להתנצלות ופיצוי של 57 אלף דולר.
ב-8 בפברואר 2024, במהלך שידור חי, הודיע סנאט על שיתוף פעולה רשמי עם נייקי בהצהרה: .
הוא הפך לסטרימר הראשון שהוחתם בחברה.
מאוחר יותר, ב-17 בפברואר 2024, סנאט זכה ב"סטרימר השנה" וב"הסטרימר הטוב ביותר רק בצ'אטים" בטקס פרסי הסטרימר לשנת 2024. הוא גם היה מועמד ל"אירוע המשודר הטוב ביותר" באותו טקס.
לסנאט מיוחסת מילות סלנג אינטרנטיות ויראליות לפופולריות כמו ריז (Rizz), שמקורה ב"כריזמה" ומוגדרת כ"סגנון, קסם או אטרקטיביות"; ו-GYAT, ראשי תיבות באנגלית, המשמשת בהתייחסות לאדם עם ישבן בולט.
הוצאת אוניברסיטת אוקספורד בחרה ב"ריז" כמילת השנה לשנת 2023, ו-GYAT הייתה מועמדת למילת השנה של האגודה האמריקאית לדיאלקט לשנת 2023.
פרסשנהקטגוריהתוצאהמקורפרס בחירת הילדים של ניקלודיאון2025גיימר אהוב
קאי מדיסון טראמפ היא שחקנית גולף ואושיית רשת, נכדתו של נשיא ארצות הברית, דונלד טראמפ.
טראמפ נולדה ב-2007 בניו יורק כבתם הבכורה של דונלד טראמפ ג'וניור וונסה טראמפ, הבכורה מבין חמישה אחים.
היא נקראת על שם סבא רבא שלה, המוזיקאי הדני קאי אוונס .
כשהייתה בת 11 התגרשו הוריה.
היא לומדת בבית הספר בנג'מין במחוז פאלם ביץ', פלורידה , וצפויה לסיים את לימודיה ב-2026.
במהלך לימודיה עמדה בראש נבחרת הגולף של בית הספר שלה, ובאוגוסט 2024 זכתה במלגה לאוניברסיטת מיאמי כדי להצטרף לנבחרת הגולף של האוניברסיטה ב-2026.
טראמפ הוזמנה לנאום בוועידה הרפובליקנית הלאומית (2024) (RNC) במילווקי ב-18 ביולי 2024. נאומה התמקד ביחסיה עם סבה, והיא סיפרה כי היא רואה בו מקור השראה עבורה.
העיתונאי ג'ון מלהולנד טען כי הנאום היה "חלק ממהפך פוליטי מחושב" של תדמיתה הציבורית של טראמפ, ואילו הפרשן הפוליטי ואן ג'ונס כתב כי כי קאי טראמפ הצליחה להפוך את דמותו של דונלד טראמפ לאנושית יותר.
טראמפ עצמה אמרה כי היא אינה מעוניינת להתמודד לתפקידים ציבוריים, ואמרה שהיא מעדיפה להתמקד בגולף.
בעקבות הופעתה בוועידה הרפובליקנית צבר חשבון האינסטגרם שלה כ-70 אלף עוקבים בתוך פחות מ-24 שעות, ובסוף יולי 2024 היו בו יותר מ-333,000 עוקבים.
בליל הבחירות לנשיאות היא העלתה ולוג שבו עקבה אחרי פרסום התוצאות, ולאחר ניצחונו של דונלד טראמפ בבחירות עלה מספר עוקביה ליותר מ-640 אלף, ערוץ היוטיוב שלה עלה ל-304,000 מנויים, ובחשבון הטיקטוק שלה היו 1.3 מיליון עוקבים.
במסיבת הניצחון לאחר הבחירות היא זכתה לכותרות לאחר שבחרה ללבוש שמלה שעלתה 59 דולר בלבד, בשילוב שעון יד שמחירו 7,000 דולר.
היא מפרסמת ולוגים על חייה ותוכן על גולף, לצד תמונות וסרטונים עם טראמפ עצמו וכן עם אילון מאסק אותו היא מכנה "דוד".
פרשנים פוליטיים רואים בתכנים שהיא מעלה דרך לתווך את דמותו של הנשיא טראמפ לבני דור ה-Z.
נכון לינואר 2025, סך העוקבים שלה בטיקטוק עומד על 2.8 מיליון עוקבים, באינסטגרם 1.5 מיליון עוקבים, בטוויטר מיליון עוקבים, ביוטיוב מיליון עוקבים.
קאיו רודריגס פומפוצ'יס (בפורטוגזית: Caio Rodrigues Pumputis; נולד ב-8 בינואר 1999) הוא שחיין ברזילאי, זוכה מדליית ארד באליפות עולם בבריכת 25 מטר (בודפשט 2024) במשחה ל-100 מטר מעורב אישי.
פומפוצ'יס נולד וגדל בסאו פאולו שבמדינת סאו פאולו, ברזיל.
באליפות העולם בבריכת 25 מטר שנערכה בהאנגג'ואו שברפובליקה העממית של סין בדצמבר סיים במקום חמישי במשחה ל-200 מטר מעורב אישי בתוצאה של 1:53.05 דקות, במקום שביעי במשחה ל-100 מטר מעורב אישי בתוצאה של 52.28 שניות, ובמקום 14 במשחה ל-200 מטר חזה בתוצאה של 2:05.00 דקות.
באליפות העולם שנערכה בקוואנגג'ו שבקוריאה הדרומית ביולי סיים במקום 23 במשחה ל-200 מטר מעורב אישי בתוצאה של 2:01.06 דקות.
בנוסף, נפסל בשלב המוקדמות במשחה ל-200 מטר חזה.
במשחקים הפאן-אמריקאיים שנערכו בלימה שבפרו באוגוסט זכה במדליית כסף במשחה ל-200 מטר מעורב אישי בתוצאה של 2:00.12 דקות.
באולימפיאדת טוקיו שנערכה ביולי-אוגוסט סיים במקום 19 במשחה ל-200 מטר מעורב אישי בתוצאה של 1:58.36 דקות, ובמקום 34 במשחה ל-100 מטר חזה בתוצאה של 1:00.76 דקות.
באליפות העולם בבריכת 25 מטר שנערכה באבו דאבי שבאיחוד האמירויות הערביות בדצמבר סיים במקום שמיני במשחה ל-200 מטר חזה בתוצאה של 2:06.29 דקות, במקום עשירי במשחה ל-200 מטר מעורב אישי בתוצאה של 1:54.57 דקות, ובמקום 14 במשחה ל-100 מטר מעורב אישי בתוצאה של 52.65 שניות.
בנוסף, סיים במקום רביעי במשחה שליחים 4x100 מטר מעורב בתוצאה של 3:23.57 דקות, ובמקום רביעי במשחה שליחים 4x50 מטר מעורב לאחר ששחה בשלב המוקדמות של המשחה.
באליפות העולם שנערכה בבודפשט שבהונגריה ביוני סיים במקום 19 במשחה ל-200 מטר חזה בתתוצאה של 2:12.72 דקות.
בנוסף, נפסל בשלב המוקדמות במשחה ל-200 מטר מעורב אישי.
במשחקי אמריקה הדרומית שנערכו באסונסיון שבפרגוואי באוקטובר זכה במדליית זהב במשחה ל-200 מטר מעורב אישי בתוצאה של 2:01.08 דקות, ובמדליית כסף במשחה ל-200 מטר חזה בתוצאה של 2:13.96 דקות.
באליפות העולם בבריכת 25 מטר שנערכה במלבורן שבאוסטרליה בדצמבר סיים במקום 11 במשחה ל-100 מטר מעורב אישי בתוצאה של 52.12 שניות, במקום 11 במשחה ל-100 מטר חזה בתוצאה של 57.59 שניות, ובמקום 15 במשחה ל-200 מטר מעורב אישי בתוצאה של 1:54.65 דקות.
בנוסף, פסל בשלב הגמר במשחה ל-200 מטר חזה, ובשלב המוקדמות במשחה שליחים 4x50 מטר מעורב.
באליפות העולם בבריכת 25 מטר שנערכה בבודפשט בדצמבר זכה במדליית ארד במשחה ל-100 מטר מעורב אישי בשיא אמריקה הדרומית חדש של 51.35 שניות, אחרי נואה פונטי משווייץ (50.33 שניות) וברנהרד רייטסהאמר מאוסטריה (51.11 שניות).
הוא שבר את שיא אמריקה הדרומית גם בשלב המוקדמות (51.81 שניות) ובשלב חצי הגמר (51.76 שניות) של המשחה.
בנוסף, סיים במקום 15 במשחה ל-50 מטר חזה בתוצאה של 26.37 שניות, לאחר שבשלב המוקדמות של המשחה קבע שיא אישי חדש של 26.25 שניות, ובמקום 20 במשחה ל-100 מטר חזה בתוצאה של 57.60 שניות.
קָאיְ אָקִי (ביפנית 安芸 敬, באנגלית: Keiiti Aki; 3 במרץ 1930 – 17 במאי 2005) היה גאופיזיקאי, סייסמולוג, סופר ומנטור יפני-אמריקאי אשר שימש כפרופסור לגיאופיזיקה במכון הטכנולוגי של מסצ'וסטס, ולאחר מכן באוניברסיטת דרום קליפורניה.
הוא כתב, יחד עם , את "סייסמולוגיה כמותית: תיאוריה ושיטות".
הוא קיבל את התואר הראשון שלו ב-1952 ותואר דוקטור ב-1958, שניהם מאוניברסיטת טוקיו.
עד 1960, הוא ערך מחקר במכון לחקר רעידות אדמה של אוניברסיטת טוקיו.
לאחר מכן ביצע מחקר לפוסט-דוקטורט במעבדה הסיסמולוגית של קאלטק, שם עבד עם פרנק פְּרֶס.
בשנת 1966 הזמין פרס את אקי להצטרף אליו ב-MIT.
ביקור שני זה בארצות הברית, התרחש במקרה בעת רעידת האדמה בפארקפילד בשנת 1966. רעידה זו ראויה לציון בגלי הקודה שלה - הדהוד של אנרגיה סיסמית עקב פיזור מרובה מאי-הומוגניות תת-הקרקע.
לפי , תלמידו לשעבר של אקי ולימים ראש קבוצת הסיסמולוגיה של הסקר הגאולוגי של ארצות הברית, אקי "פיתח תשוקה להשתמש בגלים האלה כדי לחקור את כדור הארץ הוא הגיע מיפן כסייסמולוג בעל אוריינטציה סטטיסטית, אבל הוא לא פחד לשנות את עצמו."
קביעת התכונה הפיזיקלית העיקרית של מגניטודת רעידת האדמה היא אחת מפריצות הדרך החשובות ביותר של אקי.
במאמר ציון דרך שפורסם ב-1966 קבע אקי את המומנט הסייסמי של רעידת האדמה בניאיגטה ב-1964 ביפן, והראה כיצד ניתן למדוד אותו בסייסמוגרמות.
הוא גם הראה שזה תוצר של עד כמה ההעתק החליק לאורכו.
לאחר מכן, לקחו הירו קאנאמורי ותומאס הנקס את הרעיון של מומנט סייסמי, והגודל שנגזר ממנו, והחליפו את סולם המגניטודה האמפירי של ריכטר כ"דרך יחידה המתאימה ביותר לאפיין" את גודל רעידת אדמה.
אקי היה פעיל מאוד בתחומו והיה נשיא או יו"ר ארגונים רבים.
הוא היה נשיא המחלקה הסיסמולוגית של האגודה הגאופיזית האמריקאית-AGU , נשיא החברה הסיסמולוגית האמריקאית - SSA ויו"ר ועדת הסייסמולוגיה של האקדמיה הלאומית למדעים (ארצות הברית) .
ב-1991 הוא היה גורם מרכזי ביצירת מרכז רעידות האדמה בדרום קליפורניה, שמרכזו באוניברסיטת דרום קליפורניה, לאחר שעבר ל-USC מ-MIT ב-1984.
ב-1995 עבר אקי לאי ראוניון הפעיל מבחינה סייסמית, מזרחית למדגסקר באוקיינוס ההודי, שם המשיך לעבוד עד מותו שם ב-2005. הוא ספג פגיעה במוחו מנפילה בעת שהלך ברחוב ב-13 במאי; הוא נפל לתרדמת ומת ב-17 במאי.
כהכרה בהשפעתו הגלובלית של אקי על המחקר הגאופיזי, האיחוד הגיאופיזי האמריקאי (AGU) ואיגוד למדעי כדור הארץ האירופי, העניקו לאקי את הכבוד הגבוה ביותר שלהם: מדליית ויליאם בואי לשנת 2004 ומדליית בנו גוטנברג, בהתאמה.
קאי שרייבר היא דוגמנית ושחקנית בריטית-אמריקאית.
קאי נולדה ב-2008 בלוס אנג'לס בשם סמואל קאי שרייבר, לשחקן האמריקאי ליב שרייבר, והשחקנית הבריטית נעמי ווטס.
היא גדלה בניו יורק לצד אחיה סשה שרייבר.
בשנת 2016 הוריה, שלא נישאו רשמית, נפרדו אך המשיכו לגדל במשותף את ילדיהם.
בראיון בשנת 2019, סיפרה ווטס כי שני ילדיה פיתחו עניין במשחק ונרשמו למחנה קיץ לאמנויות הבמה.
הופעת הבכורה של שרייבר בקולנוע הייתה ב-2016 כשהיא ואחיה סשה דיבבו דמויות של גורי זאבים בסרט "ספר הג'ונגל".
בשנת 2025 הופיעה שרייבר לראשונה כדוגמנית בתצוגת אופנה של ולנטינו במהלך שבוע האופנה בפריז, לאחר שהוחתמה בסוכנות הדוגמנות הבינלאומית IMG.
הופעתה זכתה לחשיפה תקשורתית רחבה, ולאחר מכן הופיעה בקמפיינים נוספים של ולנטינו.
שרייבר ביטאה את זהותה המגדרית כבר מגיל צעיר.
בשנת 2017 הגיעה לכנס בתחפושת הארלי קווין עם אביה, ועוררה תגובות רבות ברשתות החברתיות.
ב-2025 יצאה מהארון רשמית כטרנסג'נדרית, והפכה לדמות בולטת בשיח על ייצוג טרנסג'נדרים באופנה ובתרבות הפופ.
הוריה הביעו תמיכה גלויה בבחירותיה.
בפוסט שפרסמה אמה, נעמי ווטס, ביום הולדתה ה־15, כתבה כי היא רואה עצמה בת מזל כאמה, ואיחלה לה להמשיך להראות לעולם את עצמה.
ב-2022 פרסמה את תמונתה בשמלה לבנה ועם זר פרחים לרגל טקס סיום חטיבת הביניים שלה.
אביה של קאי, לייב שרייבר, הוא יהודי ממוצא אוקראיני-פולני, וסיפר כי דאג להעביר את המורשת היהודית של משפחתו לילדיו.
לאחר טבח שבעה באוקטובר הצטלמה שרייבר עם שרשרת מגן דוד לאות תמיכה בישראל, אולם בעקבות תגובות נאצה שקיבלה מחקה את התמונה.
קטרז'ינה מגדלנה רויאנס (בפולנית: Katarzyna Magdalena Rooijens; נולדה ב-5 בנובמבר 1967), הידועה בשם הבמה קאיה, היא זמרת-יוצרת פולנייה.
יצירתה משלבת סגנונות מוזיקליים מגוונים, בהם פופ, נשמה, ג'אז, מוזיקת עולם, דיסקו, מוזיקה אלקטרונית, מוזיקה יהודית ובלקנית.
מאז שנות ה-90 היא פעילה בזירת המוזיקה הפופולרית בפולין ומחוצה לה.
קאיה החלה את דרכה המוזיקלית כזמרת ליווי באמצע שנות ה-80, והופיעה לראשונה כסולנית בפסטיבל הלאומי של השיר הפולני באופולה בשנת 1988. אלבום הבכורה שלה יצא באותה שנה, אך לא זכה להצלחה, בין היתר בשל חוזה מגביל ותכנים שלא נבחרו על ידה.
בהמשך פנתה לקריירה עצמאית, והוציאה בשנת 1995 את האלבום Kamień, אשר סימן את תחילתה של תקופה חדשה ביצירתה והביא לה הכרה רחבה יותר.
בשנים הבאות הוציאה קאיה אלבומים נוספים, בהם Zebra (1997), שכלל את השירים "Na językach" ו-Supermenka.
בשנת 1999 יצא האלבום Kayah i Bregović בשיתוף עם גוראן ברגוביץ', אשר התבסס על לחנים שלו עם טקסטים בפולנית.
האלבום זכה להצלחה רחבה בפולין ושילב אלמנטים של מוזיקה בלקנית ומסורתית.
בתחילת שנות ה-2000 יצאו האלבומים JakaJaKayah ו-Stereo typ, אשר שילבו מוזיקת נשמה, מוזיקת עולם ואלקטרוניקה.
לצד פעילותה המוזיקלית, ייסדה קאיה את חברת ההפקות קאיאקס, אשר עוסקת בהפקת מוזיקה והחתימה אמנים מתחומים מגוונים.
היא הופיעה גם בטלוויזיה והשתתפה כשופטת בתוכנית הריאליטי המוזיקלית "The Voice of Poland".
בשנת 2013 יצא האלבום Transoriental Orchestra, שהתבסס על שירים מן המסורת היהודית ובוצע בשיתוף מוזיקאים ממדינות שונות.
האלבום זכה להכרה ציבורית, וקאיה קיבלה את עיטור מסדר תחיית פולין על תרומתה לתרבות.
האלבום שיקף מגמה ביצירתה של עיסוק בזהויות תרבותיות ובלשונות שונות.
בשנים שלאחר מכן המשיכה קאיה להקליט ולהופיע.
היא הוציאה מהדורה מחודשת לאלבומה Kamień לרגל 20 שנה לצאתו, והשתתפה באירועים ממלכתיים, בהם קונצרט לציון עשור להצטרפות פולין ל ואירוע באופולה לציון 25 שנה לבחירות 1989. שיתופי פעולה נוספים כללו את עידן רייכל בשיר "Po co", וכן את הסינגל "Ramię w ramię" עם ויקי גבור.
בשנת 2023 השתתפה קאיה בקדם הפנימי של פולין לקראת אירוויזיון 2024, בשיתוף פעולה עם , דגאדנה ו-RBFO.
השיר "Jesień – tańcuj", שנכתב במסגרת העבודה על פסקול הסרט Chłopi, הגיע למקום השלישי עם 30 נקודות.
קאיה פועלת גם בתחום החברתי והפוליטי.
היא הביעה תמיכה ביוזמות אזרחיות ופוליטיות שונות, בהן מפלגת הנשים והוועדה להגנת הדמוקרטיה, ונחשבת לתומכת בזכויות קהילת הלהט"ב בפולין.
היא משתתפת בפרויקטים העוסקים בשוויון, חינוך ותרבות.
במישור האישי, הייתה נשואה למפיק רינקה רויאנס, ממנו נולד בנה רוך.
בהמשך ניהלה מערכות יחסים עם סבסטיאן קארפייל-בואצקה ועם המוזיקאי פאקו סאר.
מאז 2017 היא בזוגיות עם איש העסקים יארוסלב גז'יבינסקי.
קאיה צמחונית, ומאז 2006 מתעניינת בקבלה.
במהלך הקריירה שלה מכרה קאיה למעלה ממיליון עותקים מאלבומיה, וזכתה בפרסים מטעם תעשיית המוזיקה בפולין, בהם פרסי פרידריק ופרסי רדיו טרויקה.
יצירתה מאופיינת בשילוב של סגנונות מוזיקליים, שפות ואלמנטים תרבותיים מגוונים.
קאיד אבו מועמר הוא ראש המועצה המקומית שגב שלום.
את לימודיו היסודיים עשה בשבט אלעזזמה, ואת לימודיו התיכוניים השלים בתיכון בטייבה.
בין השנים 1986–1989 שירת בגדוד הסיור המדברי, והיה בין מקימי גדוד 585. עם שחרורו מצה"ל, בספטמבר 1989, התגייס לשירות בתי הסוהר כסוהר ביטחון.
תחילה עבד במשמרות כסוהר אגף ההפרדות, ובהמשך קודם לתפקיד סמל אגף.
לאחר שסיים קורס קצינים בשנת 1996 מונה לסגן מפקד משמרת, כעבור כחצי שנה קודם למפקד משמרת, ובהמשך ניהל אגף במשך כשנתיים ושימש כסגן קצין ביטחון בכלא באר שבע.
לאחר מכן מונה לקצין ביטחון כלא באר שבע,
תפקיד שבו כיהן במשך ארבע שנים.
עם קבלת דרגת סגן-גונדר מונה לקצין אג"ם מחוזי גושי.
בהמשך מילא שורה של תפקידים בכירים נוספים, בהם סגן מפקד בית סוהר דקל במשך שמונה חודשים, סגן מפקד בית סוהר אשל במשך כשנה וחצי, ובהמשך מפקד הכלא למשך כשנה וחצי נוספים.
בהמשך שירת בבית הסוהר נפחא, תחילה כסגן מפקד ובהמשך כמפקד הכלא במשך כשנה.
לאחר מכן עבר לבית הסוהר סהרונים, שם שימש כסגן מפקד הכלא עד לפרישתו משירות בשנת 2021.
בבחירות המקומיות ב־2024 התמודד לראשות מועצת שגב שלום מול סמיר בן סעיד, וניצח עם 54.99% מהקולות.
רשימתו, "שגב שלום המאוחדת", זכתה בשישה מושבים מתוך 11 במועצה.
קאימקאמיה , כינוי לצורת שלטון אשר רווחה, בתוספת שינויים מסוימים, בלבנון בין השנים 1863–1843.
בשנים 1840 - 1843, מעט לאחר נסיגתו של איברהים פאשא מאזור הר הלבנון, חלה תמורה גדולה ביחסים בין הדרוזים והמרונים בהר הלבנון ונוצר מתח רב בשטח.
על מנת להפיג מתח זה ולהסדיר שלטון בהר ניסח הנסיך האוסטרי מטרניך, בשנת 1843, במסגרת מאמציה של אוסטריה להשיג שליטה בלבנון, הסדר ייחודי.
מטרניך ביקש למנות שני קַאִימַקַאמים (שליטי נפה) שיהיו כפופים לואלי של צידון: אחד מרוני, האמיר חיידר אבו א־למע מבית אבו א־למע, שישלוט בקאימקאמיה נוצרית, והשני דרוזי, האמיר אחמד ארסלאן מבית ארסלאן, שישלוט בקאימקאמיה דרוזית.
"המשפחות הנכבדות", משפחות מרוניות שהיוו את המרכז השלטוני בלבנון, הביעו אי-שביעות רצון מההסדר, שיצר מעמד שליטים חדש שלא יכלו לתמרן אותו ולשלוט בו.
גם עבור הדרוזים המצב היה מורכב, שכן בגלל הפילוג בעם הם העדיפו שליט מחוץ ללבנון אשר יהיה נטול פניות לגבי הפלגים השונים.
בנוסף, ההסדר לא נתן מענה לאחת הבעיות הקשות בהר הלבנון: היישובים המעורבים בקאימקאמיה הדרוזית.
לכל הבעיות הפנימיות בהר הלבנון ולסכסוך שכבר היה קיים בלבנון הוסיפו המעצמות האירופאיות את הסכסוכים והתחרות שהיו ביניהן ובכך שיתקו למעשה לחלוטין את יכולת התפקוד של הקאימקאמיות.
מחלוקות רבות צצו סביב אי-ההסכמה על דרך השליטה במקומות המעורבים-עדתית בקאימקאמיה הדרוזית.
לבסוף, החליטו הטורקים לשלוח בשנת 1844 את אחד מנציגיהם, הקפודאן ח'ליל פאשא, לאזור.
משימתו הייתה לגבש פתרון אפשרי למצב, יחד עם הואלי ועם הקונסולים הזרים.
הפתרון שגיבש ח'ליל פאשא היה: מינוי שני וכילים בכל מקום יישוב מעורב, אחד דרוזי והשני מרוני.
הוכילים הם אשר יגבו בשם המשפחות החזקות (המקאטעג'ים) מיסים.
לאחר שנתברר כי בהצעות אלו לא היה כדי לפתור את הבעיה, החריפה המתיחות שהייתה קיימת ממילא בהר הלבנון ובין שתי העדות פרצו מאורעות דמים חמורים בהרבה מקודמיהם בעבר.
השייח'ים הדרוזים שלטו רק במרכז ובדרום הר הלבנון ולכן רק שם מונו וכילים.
בצפון הר הלבנון לקחה הכמורה את תפקיד התיווך.
כיוון שרגיעה לא הושגה גם לאחר ייסוד מוסד הוכיל, נאלצה האימפריה העות'מאנית לשלוח בדחיפות את מיניסטר החוץ שלה, שֶכִּיבּ אפנדי, להר הלבנון.
גם הוא הצליח להביא את הצדדים לידי הבנה והסכמה זמנית על מבנה שלטוני רק לאחר מעורבות צבאית.
לאחר שחקר את הנושא פרסם שכיב אפנדי את מסקנותיו במסמך שנקרא "הסכם שכיב אפנדי" שעיקריו היו:
החלוקה הנוכחית לשתי קאימקאמיות תיוותר על כנה.
במג'לס תיוצג כל עדה חשובה בהר הלבנון על ידי שופט ופקיד שומה.
לאחר "הסדר שכיב אפנדי" נעשו העניינים בשטח מורכבים אף יותר: השייח'ים הדרוזים בדרום נאלצו להתמודד גם עם נציגי הכמורה במג'לס משום שהכנסייה תמכה באיכרים בני עדתה.
ראשי "המשפחות החזקות" עמדו מול הווכילים, הקאימקאם, הכנסייה וגם מול האיכרים עצמם.
מצבם של השייח'ים במרכז הר הלבנון היה גרוע אף יותר והוביל לכך שהם נאלצו למכור חלק מאדמותיהם לאיכרים.
מוסד הוכיל, שהיווה חידוש, הצליח לעמוד בקאימקאמיה הדרוזית מול "המשפחות", שדיכאו את איכריהן, משום שזכה בתמיכה נרחבת מצד הכמורה המרונית (אשר נמצאה בתהליך מתמיד של התחזקות).
כל אלה והמשבר הכלכלי החמור שפקד את "המשפחות החזקות" תרמו לירידה בעוצמתן ובמעמדן הפוליטי של "המשפחות" ובראשן השייח'ים, אדוני המוקטעאת.
בסופו של דבר, בדרום לא נשאר כמעט זכר לכוחן הפיאודלי ולסמכויותיהן.
במרכז, חלק מהמשפחה השלטת (בית ח'זאן המרוני) ניסה להשתמש באיכרים ככלי נגד הקאימקאם (בעוד חלקה האחר תמך בקאימקם), אך למעשה האיכרים ארגנו נגדם מרד.
קאיריטים (caerites) הוא שם המתייחס לסוג מיוחד של תושבים ברומא העתיקה.
על פי האגדה, כאשר איניאס נמלט לאיטליה, מצנטיוס היה מלך על פני שבט או עם בשם הקאיריטים, אך הם גירשו את נסיכם וסיועו לטרויאנים.
אנשי קאירה קיבלו בסבר פנים נאות את הרומאים הנמלטים מאש וסטה כאשר העיר הייתה תחת מצור הגאלים ובעבור זאת זכו למעמד של אזרחי רומא, עם זכות להינשא לתושבי רומא וזכות לסחור, אך ללא זכויות הצבעה.
קאיקיליוס מטלוס או קיקיליוס מטלוס (Caecilius Metellus) הייתה משפחת אצולה רומית רבת השפעה בתקופת הרפובליקה הרומית.
בני משפחת מטלוס היו ממוצא פלבאי שעלו לעמדת השפעה וכוח במהלך המאה ה-2 לפנה"ס.
כיום ידוע על כ-30 אישים מקרב בני מטלוס שכיהנו כמגיסטראטים במוסדות הרפובליקה.
חלק מהמטלים הגיעו לעמדות חשובות כקונסולים ושמשו כמצביאי רומא בכמה מהמלחמות המפורסמות שלה.
בני המשפחה היו שייכים לרוב לסיעת האופטימאטים.
המטלים היו כנראה הפטרונים של משפחתו של גאיוס מריוס ואף תמכו בו במהלך הקריירה הפוליטית שלו, עד לשבר בינו לבין מפקדו במלחמת יוגורתה, קוינטוס קיקיליוס מטלוס.
תאודור מומזן מתאר את המשפחה כ"אדירה ורבת השפעה" שבניה מחזיקים ב"דעות קבועות ושמרניות", ואינם "יודעים רחם".
אישים בולטים מקרב בני המשפחה
קאיפיריניה (בפורטוגזית: Caipirinha) הוא קוקטייל ברזילאי המוכר רשמית על ידי איגוד הברמנים הבינלאומי המורכב מקשאסה, ליים, סוכר לבן וקרח כתוש.
בברזיל, המשקה מוגש ברוב המסעדות ונחשב למשקה הלאומי של ברזיל.
פשטות המשקה והארומה המיוחדת שלו תרמו לאהדה כלפיו ברחבי העולם.
יש לחתוך את הליים לקוביות, לגרוס קרח במגרסת קרח ולמעוך את הקרח והליים יחדיו בתוך כוס השייקר למשך כדקה.
יש להוסיף 50 מ"ל קשאסה ושתי כפיות סוכר לבן ולמעוך כדקה נוספת.
לאחר מכן יש למזוג לכוס אולד פאשן, להוסיף סטירר וקשית ולקשט בפרוסת ליים.
ב-2009, פורסמו תקנות של ממשלת ברזיל לתקינת משקאות אלכוהולים, בהן נקבע שהקאיפיריניה הוא משקה ברזילאי ייחודי, המוכן מקשאסה, ליים וסוכר, וחייב להיות בין 15% ל-36% תכולה אלכוהולית ב 20 מעלות צלזיוס.
המילה "קאיפיריניה" מגיעה מהמילה "קאיפירה" (Caipira) המתארת כפריים באזורים הפנימיים במרכז ברזיל.
בברזיל אהוד גם המשקה קאיפירוסקה, בו משתמשים בוודקה במקום קשאסה.
המשקה קאיפיפרוטה (בפורטוגזית: caipifruta) עשוי כמו קאיפיריניה, כשבנוסף (או במקום) הליים משתמשים בפרי אחר (הפרי חייב להיות טרי, ולא מיץ משומר).
פירות פופולריים כוללים פסיפלורה, קיווי, לימון, אננס ותות שדה.
גרסה נוספת לקוקטייל זה נקראת מנדרינייה: במקום קשאסה שמים וודקה אורנג', במקום לימון שמים תפוז ולא מוסיפים נענע.
סוכר וליים בכוסות, להכנת הקוקטייל
מועדון כדורגל קאיראט אלמטי (בקזחית: Қайрат-Алматы футбол клубы, Qaırat Fýtbol Klýby) הוא מועדון כדורגל קזחי מהעיר אלמטי, שמתמודד בליגת העל הקזחית, הליגה הבכירה בקזחסטן.
המועדון נוסד בשנת 1954 בשם לוקומוטיב אלמה אטה על בסיס מועדון הכדורגל דינמו אלמה אטה שנוסד ב-23 בנובמבר 1952. המועדון שינה את שמו לאורוז'איי בשנת 1955 ואחר כך לקאיראט אלמטי בשנת 1956. מגרש הבית הוא האצטדיון המרכזי שהוא בעל קיבולת של 23,804 צופים.
צבעי מדי הבית של הקבוצה הם צהוב ושחור.
הקבוצה הייתה הקבוצה הקזחית המובילה בעידן הסובייטי והמועדון הקזחי היחיד אי פעם שהתחרה בליגת העל הסובייטית, אחרי שזכה בליגה הסובייטית הראשונה (הליגה השנייה בברית המועצות) בשנת 1976 ובשנת 1983. מסיבה זו המועדון כונה בשם "המועדון הלאומי" והיה המועדון הפופולרי ביותר בקזחסטן.
בשנת 1986 המועדון סיים את העונה במקום השביעי בליגת העל הסובייטית, המקום הגבוה ביותר בכל הזמנים עבור מועדון קזחי בליגות הסובייטיות ובסך הכל המועדון בילה 24 עונות בליגת העל הסובייטית, שיא לקבוצה ממרכז אסיה.
המועדון זכה ארבע פעמים באליפות ליגת העל הקזחית, תשע פעמים בגביע הקזחי, פעמיים פעמים בסופרקאפ ופעם אחת בגביע הפדרציה הסובייטי.
יריבתה המושבעת הוא מועדון "אסטנה" והמשחק ביניהן נחשב למשחק הקלאסיקו הקזחי.
קאיראט אלמטי, ביחד עם המועדונים אירטיש פבלודר ואסטנה מהווים את המועדונים המובילים בקזחסטן.
עם הצטרפות פדרציית הכדורגל של קזחסטן לאופ"א, קאיראט אלמטי הפך למועדון הקזחי הראשון שהשתתף בתחרות קבוצות אירופית כלשהי, בהשתתפותו במוקדמות ליגת האלופות בעונת .
הקבוצה ניצחה במשחק הראשון את ארטמדיה ברטיסלבה בתוצאה 0–2 אך במשחק השני הפסידה 1–4 ולכן לא העפילה לשלב המוקדמות השני.
בסוף עונת 2006, נותן החסות הראשי של המועדון, "קזחסטן טמיר ז'וליי" (חברת הרכבות הלאומית של קזחסטן), עזב.
זה זירז משבר פיננסי שנמשך עד תחילת עונת 2007. כתוצאה מכך, רוב השחקנים של המועדון עברו לקבוצות אחרות.
המועדון נכנס לעונת 2007 עם קבוצה מנוסה וצעירה.
בחודש יולי 2007, קבוצת משקיעים פרטיים השתלטה על המועדון והשקיעה כ-4 מיליון דולר במועדון.
המועדון התקדם לרבע גמר הגביע הקזחי, אבל בליגה הוא היה קרוב מאוד לירידה לליגה השנייה, לאחר שסיים במקום השלושה עשר בעונה זו.
בתחילת שנת 2009, המועדון הכריז על עצמו שפשט את הרגל והורד לליגה הקזחית הראשונה (הליגה השנייה בקזחסטן).
בחודש נובמבר 2009, קאיראט אלמטי זכתה באליפות הליגה הקזחית הראשונה וחזרה לליגת העל הקזחית.
בשנת 2009 70% ממניות הקבוצה נרכשו על ידי חברת קזרוסגז שבבעלות האוליגרך הקזחי קאיראט בורנבאייב.
הקבוצה רכשה שחקנים חדשים לרבות כוכבים כמו אנטולי טימושצ'וק ואנדריי ארשבין והפכה לאחת הקבוצות המובילות בכדורגל הקזחי ובעונת 2016/2017 סיימה כסגנית האלופה ושחקנה באורג'ן איסלאמחאן היה בין המבקיעים הגדולים של הליגה.
בשנת 2024 זכתה קאיראט שוב באליפות.
האצטדיון המרכזי באלמאטי נבנה בשנת 1958 וכולל 4 יציעים ובעל קיבולת של 23,804 מקומות.
ברשימה זו מופיעים המאמנים שזכו בתואר אחד לפחות, עם קאיראט אלמטי:
קָאיֶין () היא עיר הבירה של גיאנה הצרפתית, מחוז מעבר לים של צרפת.
קאיין נוסדה ב-1664, 21 שנה לאחר הכיבוש הצרפתי של האזור.
העיר הייתה תחת שלטונן של הולנד, בריטניה וברזיל לפני שחזרה לשלטון צרפת.
העיר שימשה כמושבת עונשין מ-1854 עד 1938.
היא ממוקמת על חצי אי בין הנהרות Cayenne ו-Mabury.
מזג האוויר הוא טרופי, חם ולח לאורך כל השנה.
כיכר גרנובל (Place Grenoble), שבה נמצאים בית העירייה, משרד הדואר והנציבות הצרפתית.
כיכר התמרים (Place des Palmistes) - מרכז הרובע המסחרי.
כיכר ויקטור שלכר (Place Victor Schoelcher) - על שם האחראי להפסקת העבדות במושבה.
כיכר התרנגול (Place du Coq) - שוק המוצרים המרכזי.
המוזיאון המרכזי (Musée Départmental) - מציג שילוב של טבע, היסטוריה, ארכאולוגיה ומידע לגבי מושבות העונשין.
הגנים הבוטניים - מציג את מבחר הבוטניקה והצומח של האזור.
קָאיפֶֿנְג (בסינית מפושטת: 开封; בסינית מסורתית: 開封; בפין-יין: Kāifēng; מילולית: "פתיחת הגבול") היא נציבות עירונית במחוז חנאן שבמזרח הרפובליקה העממית של סין.
על פי מפקד האוכלוסין משנת 2020 אוכלוסיית הנציבות העירונית מנתה כ-4.824 מיליון תושבים, מתוכם כ-1.7 מיליון בחמשת הרבעים.
לעיר נודעה חשיבות היסטורית והיא הייתה אחת משמונה הבירות העתיקות של סין.
העיר נוסדה בשנת 364 לפנה"ס בשם דליאנג, אך נחרבה בידי שושלת צ'ין, למעט שטח מסחר קטן.
במאה ה-7 שוקמה העיר והפכה למרכז מסחרי ופוליטי לאחר שחוברה עם התעלה הגדולה של סין ולתעלה המובילה למחוז שאנדונג.
בשנת 1049 נבנתה בה פגודת הברזל שגובהה 54.7 מטרים, המהווה עד היום את סמלה ההיסטורי של העיר.
במאה ה-11 הגיעה העיר (שנקראה "ביאנג'ינג") לשיא חשיבותה תחת שושלת סונג, והוקפה בשלוש טבעות חומה שהגנו על תושביה שמנו כ-600–700 אלף תושבים.
היסטוריונים טוענים כי העיר הייתה הגדולה בעולם בין השנים 1013 ו-1127. עם זאת העיר סבלה מהצפות חוזרות ונשנות של הנהר הצהוב (הקשה שבהם התרחשה בצורה יזומה בשנת 1642, והרגה כחצי מתושבי העיר) ומהתקפות הג'ורצ'ד משושלת ג'ין (שכבשוה ועשוה לבירתם) ומאוחר יותר מהמונגולים מצפון.
בתחילת תקופת שושלת מינג, ב-1368, קאיפנג הייתה לבירת מחוז חנאן.
קהילת קאיפנג היא הקהילה היהודית העתיקה ביותר בסין, שנוסדה במקום ב, כפי הנראה על ידי יהודים מהודו ומפרס.
בית הכנסת בעיר הוקם בשנת 1163. הוא נחרב מספר פעמים אך שופץ כל פעם מחדש, עד ל.
הרב האחרון של קהילת קאיפנג נפטר בשנת 1867.
כיום כ-600–1000 תושבים בקאיפנג מזהים עצמם כחלק מן הקהילה היהודית.
בשנים האחרונות אף עלו מספר יהודים מקאיפנג לישראל.
הנציבות העירונית קאיפנג משתרעת על פני 6,250 במזרח מחוז חנאן וגובלת בבירת המחוז גֶ'נְגְג'וֹאוּ ממערב, בנציבויות העירוניות , , ו מצפון, ממזרח, מדרום ומדרום-מערב בהתאמה ובמחוז שאנדונג מצפון-מזרח.
העיר שוכנת על הגדה הדרומית של הנהר הצהוב, כ-600 ק"מ דרום-מערבית לבייג'ינג בירת סין.
הנציבות העירונית קאיפנג מחולקת לחמישה רבעים וארבע נפות:
קָאִיזֶן (ביפנית: 改善; בתרגום חופשי: "שיפור מתמיד") היא גישה לשיפור פעולתם של מפעלים או ארגונים.
השיטה משולבת בפיתוח מעגלי בקרת איכות, אך לא מיועדת לכך בלבד.
השיטה פותחה ביפן, והיא פופולרית שם, אך אומצה גם במקומות אחרים בעולם, ועוגנה בעבודותיהם של מומחים אמריקאים כגון אדוארדס דמינג.
יפן שלאחר מלחמת העולם השנייה הייתה נתונה תחת כיבוש אמריקאי.
במסגרת ניסיונות לשיקום הכלכלה היפנית לאחר המלחמה שותפו מומחים אמריקאים לתהליכי בקרה סטטיסטית.
מומחים אלה היו בקשר עם תוכנית מחלקת המלחמה האמריקאית - Training Within Industry (בראשי תיבות: TWI), שנועדה לאחות את הקרעים במדינה שסועת מלחמה.
התוכנית כללה, בין השאר, תהליכים ליצירת מקומות עבודה ותהליכים לשיפור העבודה והייצור.
בעזרת שילוב בין שיטת מעגל שוורץ, שנלמדה מאדוארדס דמינג, ושיטות עבודה וייצור אחרות המבוססות על סטטיסטיקה, נוצרה שיטת הקאיזן, שיישומה החל משנות ה-50 של המאה ה-20.
עם השנים תפסה השיטה תאוצה.
כיום היא חלק בלתי נפרד מהתרבות היפנית היום-יומית, והיא נלמדת ומיושמת ברחבי העולם.
הקאיזן מיועד לשיפור מתמיד של סביבת העבודה ותהליכי הייצור, זאת בעזרת העקרונות הבאים:
עבודה על פי דרישות הלקוחות.
סילוק כל גורם בזבזני מן התהליך (ביפנית: מודה; בהגדרה על פי איזק וולטרס: "פעולות המגדילות עלות, אך לא מנפקות תועלת").
אספקה שוטפת (Just In Time) של המוצר וחומרי הגלם.
ייצור ואספקה מאוזנים, בין בכמויות ובין בסוגים.
סביבה תומכת תהליך - לרוב בעזרת ה-5S - הכוללת התאמה של כלי העבודה לעובד, התאמת שטח העבודה לתהליך המבוצע ועוד.
עבודה בתחנות, בגישת ה-One Piece Flow: עבודה על חלק אחד, בזרימה בין התחנות.
התוצאה דומה מאוד לעבודה בפס ייצור לייצור המוני, אך תוך שיפורים לטובת הייצור והעובדים.
מטרות הקאיזן הן מעבר לשיפור תהליך הייצור.
זהו תהליך שבו משופרת סביבת העבודה, מתוך חשיבה על העובד כאדם; עבודות קשות (פיזית או מנטלית) מורחקות ומחולקות לתהליכים נפרדים, והמנהלים או העובדים לומדים להתאים את עצמם במהירות לשינויים הנדרשים על פי שיטות מדעיות ואמות מידה מסודרות.
חלק מהותי מהתהליך הוא חשיבה פורצת דרך, יציאה מקיבעון מחשבתי, וביצוע מהיר וחד של שינויים דרסטיים בעבודה לפי הצורך.
מהצד השני, תהליך השיפור הוא מתמיד (זן מייצג את ההתמדה כדרך חיים) ולא חד-פעמי.
הגישה הבסיסית בקאיזן אומרת ש-"אין בלתי אפשרי", אלא הכול נובע משיקולי עלות-תועלת.
בתור תהליך הכולל שינויים חדים ומהירים, ניתן להגדירו גם כשיטה ה-"מפרקת הכול עד היסוד, ובונה מחדש".
כאשר הקאיזן מיושם שלא כראוי, הוא כולל בתוכו לרוב פיטורין של עובדים.
קאיזן אמיתי דוגל בשימוש בכח האדם הקיים, וניתובו למקומות שבהם הוא ינוצל בצורה מיטבית - הן לעובד והן לתהליך הייצור.
הכבוד לאדם הוא מובנה בתהליך, ובלעדיו הרווח הופך להפסד.
בתהליך חייבים להשתתף כולם, בכל הרמות: החל מהעובד הפשוט, וכלה במנהל הייצור.
הקאיזן מבוסס על תהליך ותוצר (ולא על תוצר בלבד), חשיבה מערכתית רחבה (ולא התמקדות בכל פריט), וגישה לא שופטת ולא מאשימה מצד המשתתפים, מתוך הבנה שגישה שכזאת לא תוביל לתוצאות.
הפורמט של הקאיזן מתאים לארגונים וגם לקבוצות קטנות (למעשה, הקאיזן מיושם לעיתים גם על תהליך ייצור במכונה בודדת, מתוך שאיפה לשיפור של שניות בלבד בתהליך).
השיטה מוכיחה שקצב הייצור בתחנות יעיל מייצור במנות (Batch).
ומכאן שיש לקחת את התהליך, וליצור תוצאה שבה כל עובד נוגע בכל זמן רק בחלק אחד ופעם אחת בלבד, בזמן קצוב.
עבודה בתחנות מחייבת תכנון קפדני, ולצורך כך לוקחים את תהליך הייצור, בוחנים אותו לעומק, ובונים אותו מחדש כך שיתאים לעבודה שוטפת.
דוגמה מעשית לעבודה בתחנות היא בייצור רכב:
זמן העבודה על רכב הוא כ-2,000 דקות נטו.
עבודה מקבילה במנות תוציא (במקרה הטוב) כל 2,000 דקות מכונית אחת מכל קבוצת עובדים.
עבודה בתחנות, שבה כל תחנת עבודה עובדת 2 דקות בלבד, תוציא תמיד כל 2 דקות מכונית מפס הייצור (מלבד המכונית הראשונה, שלה ייקח 2,000 דקות לצאת מפס הייצור).
כל קבוצת עובדים מתמחה בייצור פריט מסוים, ומותאמת לה סביבת עבודה מיטבית לצורך הייצור.
מדי שתי דקות עוברת המכונית לתחנה הבאה (במפעלים רבים העבודה מבוצעת על גבי פס ייצור, ובאחרים המכונית נדחפת פיזית לתחנה הבאה).
במידה ואחת מהתחנות נתקלת בתקלה שתעכב את המעבר לתחנה הבאה - ומכאן גם את קצב הייצור - ינותבו לתחנה כל העובדים באזור היכולים לתת מענה לתקלה, על מנת למנוע את האטת קצב הייצור.
קצב הייצור נמדד על פי הפריט שזמן ייצורו או התקנתו הוא הארוך ביותר.
על פיו יאוזנו כל שאר התחנות, תוך העברת תכולות עבודה מתחנה אחת לשנייה, כך שבשום שלב לא תיוותר תחנה ריקה ממעש.
Lead Time - זמן העבודה מתחילתה ועד סופה, כולל ההפסקות.
זמן העבודה נטו, ללא גורמים מעכבים שלא קשורים ישירות לתהליך.
Takt Time - קצב ייצור.
כל כמה זמן יוצא פריט מפס הייצור.
כל מה שאינו מוסיף ערך לתהליך, אלא רק מוסיף עלות.
במילים אחרות - כל מה שהלקוח אינו מעוניין לשלם עליו, מכיוון שאינו נותן ערך מוסף.
שיטה הנותנת אפשרות לדעת - במבט אחד - באיזה שלב המוצר עומד.
סביבה תומכת תהליך - הגמשת סביבת העבודה לטובת התהליך.
כך, למשל, אם נדרש לצורך הייצור כלי מסוים בשלוש תחנות שונות, לא יועבר הכלי ביניהן, אלא יירכשו שלושה כלים זהים, אחד לכל תחנה -בזמינות מיידית.
ספגטי - המרחק בין נקודות העבודה.
על פי תפישת הקאיזן, כל קילומטר הליכה מתוזמן בשעה וחצי - כלומר, מרחק הוא מודה בהגדרה.
הקאיזן עוסק בצמצום מקסימלי של זמן האספקה, הורדה למינימום האפשרי של זמן העבודה, והגעה לקצה ייצור יעיל וגבוה.
לצורך כך יש לנטרל מודה ולהוציאה אל מחוץ לתהליך, לקצר את הספגטי ככל האפשר, ולייעל את סביבת העבודה כך שתתמוך בתהליך.
בתהליכים מסוימים, בעיקר בממשקי שירות המועסקים בלקוחות רבים בעלי תהליכים שונים, ניתן להגיע לשיפור זמן האספקה כך שיהיה נמוך בהרבה מזמן המחזור של התהליך הכולל.
בעזרת מושגים אלו ניתן לנתח תהליך עבודה לחלקים קטנים, להפריד בין מודה לבין עיקר התהליך (הפרדה בין מוץ לתבן), ואז לבנות הכול מחדש על פי עקרונות הקאיזן.
אירוע קאיזן הוא הכלי העיקרי לשיפור תהליכים בחברות אשר מיישמות את תורת הקאיזן.
באירוע זה מאתרים תהליכים לא יעילים במהלך הייצור ומבצעים עליהם ניתוח וטיפול יסודי בתהליך שנמשך שבוע.
חברת טויוטה קבעה תהליך מפורט לשבוע זה .
ההנהלה קובעת צוות רב תחומי אשר תפקידו לנתח את התהליך, החל ממיפוי ושימוש בכלים מגוונים אשר הוגדרו .
בשבוע זה הצוות מקבל סיוע מלא ומיידי מכל גופי המפעל (ייצור, שירותים, כספים וכו') כדי לתת פתרונות לשיפור התהליך.
האירוע מנוהל על ידי רשימת מטלות המתעדכנת מדי יום ובסיום השבוע מוכנת תוכנית עבודה ליישום המטלות שלא ניתן היה ליישם מיידית.
פתיחת וסיום האירוע מנוהלים ומוצגים לפני ההנהלה הבכירה של המפעל.
במפעלים מובילים בנושא הקאיזן מרכזים 5-10 נושאים לביצוע בו זמנית באותו שבוע, וכך יוצר האירוע "גל שיפור" שמשפיע על כל המפעל.
אירוע הקאיזן הוא חלק חשוב מ"תהליך הקאיזן" שמוגדר כתהליך מתמשך ונמדד באופן שוטף ולאורך זמן.
ביפן הקאיזן מיושם בכל תחומי החיים, החל מייצור וכלה ביחסי החוץ של המדינה.
העובדים והמנהלים ביפן מדברים בשיתוף בעזרת שפת הקאיזן, שאומרת למעשה שהפועל הזוטר הוא גורם מכריע גם בראייה הכוללת.
בטויוטה, שלמעשה פיתחה את הקאיזן, שיכללו את השימוש בשיטה והפכו אותה לאבן יסוד בתהליך הייצור של החברה.
בחיל האוויר הישראלי נערכים אירועי קאיזן מתוך כוונה לשפר תהליכים מרכזיים בחיל.
החל מהעבודה בגלגיליה על מעצורים וגלגלים, וכלה בשילוב בדיקות לא הורסות בתוך מערך העבודה השוטף במוסך מטוסים שבו העבודה מושתתת אף היא על קאיזן.
בתעשייה האווירית, במערך התחזוקה של אל על ובעוד מקומות תעסוקה גדולים בישראל נעשים אירועי קאיזן בתדירות גבוהה, תוך הצלחה בהגברת קצב האספקה ושיפור תנאי העבודה.
קאיוס , או גאיוס, היה האפיפיור בין 17 בדצמבר 283 ל-22 באפריל 296. קאיוס היה בנו של אדם בשם גאיוס, או (על פי גרסתה של סוזנה מקונקורדיוס), היה קרוב של הקיסר דיוקלטיאנוס.
הוא יליד העיר סלונה (ליד ספליט).
מעט ידוע אודותיו, למעט המופיע בליבר פונטיפיקליס.
לפי המסורת הנוצרית, קאיוס הטביל את הגברים והנשים שהומרו לנצרות על-ידי טיבריוס הקדוש וקאסטולוס.
עוד מסופר כי הוא מצא מקלט בקטקומבות של רומא, ומת כמרטיר.
קברו נמצא בקטקומבות של קליקסטוס הראשון ובתוכו נמצאה גם הטבעת, עימה נהג לטבוע חתימה על מכתביו.
יום הקדוש שלו הוא 22 באפריל, יחד עם סוטריוס.
קאיוס הקדוש מתואר כנושא את כתר האפיפיור עם נראוס הקדוש.
הוא נחשב לקדוש בדלמאטיה ובוונציה.
קאיסה היא אחת מהדריאדות (נימפת יער) שזכתה בכבוד להיות אלת השחמט.
מקור המיתוס הוא בשיר שנקרא קאיסה, שחובר בשנת 1763 בלטינית.